মঞ্চে ফসিলসের রূপম ঝড় তুললেন,পাশে দাঁড়িয়ে কুমার শানু!

কলকাতা: একই মঞ্চে দেখা গেল রূপম ইসলাম(Rupam Islam) এবং কুমার শানুকে(Kumar Sanu)। বাংলার এই দুই প্রতিভাবান শিল্পীকে একই মঞ্চে দেখা গেলেও একসঙ্গে তাদের গান গাওয়ার কথা ছিল না।
বাংলার রকস্টার রূপম ইসলাম এবং বলিউড কাপানো কুমার সানু দুজনেই ছিলেন ‘বাংলার জাতীয় গর্ব'(Banglar Jatiyo Gorbo) অনুষ্ঠানে। মঞ্চে রূপম গেয়ে উঠলেন ‘আরও একবার চলো ফিরে যাই’। যা শুনে তার পাশে মঞ্চে দাঁড়িয়ে ছিলেন কুমার শানু। তিনি গলা মেলাননি।
জ্বীনের অনুষ্ঠানের রূপম একটি নীল সাদা চেক শার্ট আর জিন্স পরে এসেছিলেন, অন্যদিকে কুমার শানুর পরনে ছিল কালো পোশাক। অনুষ্ঠানে উপস্থিত ছিলেন সৌরভ গঙ্গোপাধ্যায়(Sourav Ganguly),ঋতুপর্ণা সেনগুপ্ত(Rituparna Sengupta), পরিচালক রামকমল মুখোপাধ্যায় আরও অনেকে।

আরও পড়ুন: অস্কারে ‘আনোরা’র বাজিমাত,সেরা অভিনেত্রী ম্যাডিসন…

দু’বছর আগের কথা। হঠাৎ এক সন্ধ্যাবেলায় ফেসুবকে বোমা ফাটালেন বাংলার রকস্টার রূপম ইসলাম। অরিজিৎ সিংয়ের সঙ্গে ছবি পোস্ট করে রূপম তখন ইঙ্গিত দিয়েছিলেন গানের জগতে অসাধরণ কিছু একটা ঘটাতে চলেছেন অরিজিৎ ও রূপম। অনুরাগীরা কিন্তু ভুলে যাননি অরিজিৎ ও রূপমের সেই জুটির ঘোষণা। ক্যাপশনে লেখা হয়, ‘দুই বছর হয়ে গিয়েছে এখনও কোনও গান আসেনি। যদিও বহুল প্রতীক্ষিত কোলাবোরেশন হবে এটি। ২০২৩ সালে এক ভিডিয়ো বার্তায় অরিজিৎ সিং ও রূপম ইসলাম ঘোষণা করেছিল তাঁদের নতুন কাজ শুরু করতে যাচ্ছে।’ এই ভিডিয়োর জবাবে এদিন রূপম ইসলাম লেখেন, ‘দ্য অরিজিতিয়ান্স যে দাবি করেছেন, তা সংগত / সঙ্গত। তাই এই প্রশ্নের উত্তর দিচ্ছি, প্রথমত, যে গানটি অরিজিৎ রেকর্ড করবেন, তা খুঁজে বের করতে সময় লেগেছে। যেহেতু এটা ফিল্মের গান হচ্ছে না, তাই খুঁজে বের করবার দায়িত্ব আমি অরিজিৎকেই দিয়েছিলাম। তিনি আমায় তিন-চারটি পছন্দ জানান। আমি তার থেকে একটি বেছে নিই। এরপর দীর্ঘদিন অরিজিৎ কোনও গান রেকর্ড করেননি, তিনি কণ্ঠস্বরের বিশ্রামের জন‍্য ছুটি নিয়েছিলেন। এটা আনন্দের যে তিনি গলা আবার সারিয়ে নিয়ে কাজে যোগ দিয়েছেন, এবং একটার পর একটা কনসার্ট করতে শুরু করেছেন।’